b'\n_START_ARTICLE_\nKatedrala Santa Maria, Segovia\n_START_PARAGRAPH_\nKatedrala Santa Maria je rimskokatoli\xc5\xa1ka cerkev v Segovii, \xc5\xa0panija. Nahaja se na glavnem mestnem trgu Plaza Mayor in je posve\xc4\x8dena Devici Mariji. Je ena izmed zadnjih gotskih katedral zgrajenih v \xc5\xa0paniji in Evropi. Zgrajena je bila sredi \xc5\xa1estnajstega stoletja, ko je v ve\xc4\x8dini Evrope \xc5\xbee nastajala renesan\xc4\x8dna arhitektura.\n_START_SECTION_\nZgodovina\n_START_PARAGRAPH_\nMasivna katedrala je bila zgrajena med letoma 1525-1577 v poznem gotskem slogu, ki je bil drugje v Evropi \xc5\xbee zastarel. Prej\xc5\xa1nja katedrala v Segovii je stala v bli\xc5\xbeini Alcazarja in jo je kraljeva vojska uporabljala pri za\xc5\xa1\xc4\x8diti slednjega proti obleganju. Uporne Comuneros so imeli namero zavzeti katedralo za za\xc5\xa1\xc4\x8dito svojih svetih relikvij in da bi jo uporabili za svoj boj proti Alcazarju. V znameniti zamenjavi so ugledni mestni uradniki pozvali comuneros da zaustavijo svoje napade na cerkev in jim rekli, da bi bilo treba upo\xc5\xa1tevati \xc5\xa1kodo uni\xc4\x8devati tako razko\xc5\xa1en tempelj za borbo proti tistim, ki slu\xc5\xbeijo svojemu kralju in branijo svoj Alcazar. Vendar je njihova pro\xc5\xa1nja naletela na gluha u\xc5\xa1esa in comuneros so odvrnili: la Iglesia era de la Ciudad (cerkev pripada mestu).  Po hudem obleganju zadnjih mesecev, je katedrala ostala v ru\xc5\xa1evinah._NEWLINE_Zaradi strahu pred ponovnimi napadi, se je katedrala preselila na sedanjo lokacijo in je bila zgrajena po modelu mojstra zidarja z imenom Juan Gil de Honta\xc3\xb1\xc3\xb3n, delo je nadaljeval njegov sin Rodrigo Gil de Honta\xc3\xb1\xc3\xb3n._NEWLINE_Stavba ima tri obokane ladje in ambulatorij (korni obhod), z okni z drobnim krogovi\xc4\x8djem in \xc5\xa1tevilnimi vitraji. Za notranjost je zna\xc4\x8dilna enotnost sloga pozne gotike, razen za kupole, ki jo je okoli 1630 zgradil Pedro de Brizuela. Glavna ladja je 33 metrov visoka, 50 metrov \xc5\xa1iroka in 105 m dolga. Zvonik dose\xc5\xbee skoraj 90 metrov vi\xc5\xa1ine. Sedanji kamniti zvonik je iz leta 1614 in je bil postavljen po velikem po\xc5\xbearu, ki ga je povzro\xc4\x8dila nevihta. Prvotni zvonik, v celoti gotski, je bil zgrajen iz ameri\xc5\xa1kega mahagonija in imel obliko piramide, in je bil najvi\xc5\xa1ji stolp v \xc5\xa0paniji._NEWLINE_Med najvidnej\xc5\xa1imi kapelami so Sant\xc3\xadsimo Sacramento, z zaoltarno steno Jos\xc3\xa9 de Churriguera in kapele San Andr\xc3\xa9s s triptihom Ambrosiusa Bensona in kapela z Le\xc5\xbee\xc4\x8dim Kristusom Gregorio Fern\xc3\xa1ndeza._NEWLINE_Retablo mayor ali glavni oltarni zaslon je sklesal Francisco Sabatini in je posve\xc4\x8den Devici miru. Okra\xc5\xa1en je s segovijskimi Saint Frutos, Geroteo, Valentinom in Engr\xc3\xa1cia. Kor ima gotske sede\xc5\xbee._NEWLINE_Muzej v katedrali ima dela Pedro Berruguete, S\xc3\xa1nchez Coello in Van Orley, arhivi pa eno od prvih tiskanih knjig, izdanih v \xc5\xa0paniji: Sinodal de Aguilafuente.'